
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός δικαιολογητικών και διαδικασίας για τη 
μείωση των αποστάσεων των ιδρυόμενων ή επε- 
κτεινομένων κοιμητηρίων.. 

Τροποποίηση σχεδίου πόλεως Γαστούνης Ν. Ηλείας 
στο Ο.Τ. Α085 για τον χαρακτηρισμό Κοιν. Χώρου 

(Κ.Χ.).■; 

Παραχώρηση δρόμου πλάτους 8 μέτρων και αναγνώ¬ 
ριση αυτού ως κοινοτικού εντός της κοινότητας Πα- 
σταίίκων Ν. Ηλείας. 

ΑΝΑΚΟΙΝΩΣΕΙΣ 

Παρακατάθεση αποζημίωσης για ρυμοτομούμενη ι¬ 
διοκτησία της Ελευθερίας συζ. Π Κράία. 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 26882/5769 (1) 

Καθορισμός δικαιολογητικών και διαδικασίας για τη μείω- 
ση των αποστάσεων των ιδρυόμενων ή επεκτεινομέ- 
νων κοιμητηρίων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του τελευταίου εδαφίου της παρ. Ιγτου 
άρθρου 29 του Ν. 2508/1997 «Βιώσιμη οικιστική ανάπτυ¬ 
ξη των πόλεων και οικισμών της χώρας και άλλες διατά¬ 
ξεις» (Α 124). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α 137) που προστέ¬ 
θηκε με το άρθρο 27 του Ν. 2081/1992 (Α 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 


3. Την ΔΥ31 /οικ.878/1996 κοινή απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Εμμανουήλ Σκουλάκη και Θεόδωρο Κοτσώνη» (Β' 
924/1996). 

4. Το γεγονός ότι από τις κανονιστικές διατάξεις της πα¬ 
ρούσας απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Άρθρο 1 

Για τη μείωση των αποστάσεων που προβλέπονται από 
το άρθρο 1 του Π.Δ. 1128/1980 (Α 284), απαιτούνται τα δι- 
καιολογητικά και ακολουθείται η διαδικασία που περιγρά- 
φονται στο παρακάτω άρθρο. 

Άρθρο 2 

Α. Για την ίδρυση νέου ή την επέκταση υπάρχοντος κοι¬ 
μητηρίου καθώς και για την έγκριση ή επέκταση του ρυ¬ 
μοτομικού σχεδίου πλησίον αυτού, ο ενδιαφερόμενος Ο- 
ΤΑ ή η αρμόδια υπηρεσία της Νομαρχιακής Αυτοδιοίκη¬ 
σης, στηνπερίπτωση που η διαδικασία κινείται από αυτήν, 
υποβάλλει στο νομαρχιακό συμβούλιο πλήρη φάκελο με 
τα παρακάτω δικαιολογητικά: 

1) Σχετική απόφαση του Διοικητικού Συμβουλίου του οι¬ 
κείου Δημοτικού ή κοινοτικού Συμβουλίου. 

2) Σύμφωνη γνώμη της αρμόδιας Υπηρεσίας του Υ¬ 
πουργείου Πολιτισμού. 

3) Βεβαίωση της αρμόδιας Υπηρεσίας του Υπουργείου 
Γεωργίας, στην οποία αναφέρεται ότι η έκταση δεν δε¬ 
σμεύεται από απαγορευτικές διατάξεις της δασικής νο¬ 
μοθεσίας. 

4) Υδρογωνοτεχνική μελέτη εγκεκριμένη απάτην αρμό¬ 
δια Υπηρεσία του Υπουργείου Υγείας και Πρόνοιας. 

Στην παραπάνω μελέτη πρέπει να προβλέπονται τυχόν 
μελλοντικά προβλήματα ρύπανσης ή μόλυνσης και ο τρό¬ 
πος παρακολούθησης της εξέλιξης των δυσμενών συν¬ 
θηκών. 

5) Μελέτη γεωλογικής καταλληλότητας εγκεκριμένη α¬ 
πό την αρμόδια υπηρεσία του Υπουργείου Περιβάλλο¬ 
ντος Χωροταξίας και Δημοσίων Έργων. 

Τοπεριεχόμενοτηςωςάνω μελέτης και της μελέτης της 
παρ. 4 αναφέρονται στα παραρτήματα I και II που αποτε¬ 
λούν αναπόσπαστο μέρος της παρούσας απόφασης και 
δημοσιεύονται με αυτήν. 

6) Μελέτη περιβαλλοντικών επιπτώσεων (ΜΠΕ) του πί- 








νακα3του άρθρου 16της ΚΥΑ 69269/5387/1990 (Β 678) 
συμπληρωμένη με ειδική και τεκμηριωμένη αιτιολογία 
πουεγκρίνεται από τις αρμόδιες υπηρεσίες των Υπουρ¬ 
γείων Περιβάλλοντος Χωροταξίας και Δημοσίων Έργων, 
και Υγείας και Πρόνοιας για τη σύνταξη δε αυτής απαιτεί¬ 
ται η προηγούμενη έγκριση της υδρογεωτεχνικής μελέ¬ 
της και της μελέτης γεωλογικής καταλληλότητας. 

7) Ειδική τεχνική μελέτη η οποία περιλαμβάνει α) τεχνι¬ 
κή έκθεση β) χάρτες και γ) φωτογραφίες όπως αναλυτικά 
αναφέρονται παρακάτω: 
α) Τεχνική έκθεση 

Στην τεχνική έκθεση περιγράφονται ο περιβάλλων το 
κοιμητήριο χώρος (ιδιαίτερα πρέπει να περιγράφουν το 
φυσικό και δομημένο περιβάλλον), το νομικό καθεστώς 
δόμησης (εντός σχεδίου, ΖΟΕ, εκτός σχεδίου κ.λπ.) οι οι¬ 
κιστικές συγκεντρώσεις, οι χρήσεις γης, οι κλίσεις εδά¬ 
φους, οι αποστάσεις από φρέατα και οι πηγές, οι χρήσεις 
των επιφανειακών και υπόγειων νερών, τα χαρακτηριστι¬ 
κά του κοιμητηρίου (έκταση, δυναμικότητα κ.λπ.) η κοκ- 
κομετρία και η περατότητα των επιφανειακών γεωλογι¬ 
κών σχηματισμών, τα πιθανά προβλήματα επικινδυνότη- 
τας των γεωλογικών σχηματισμών, οι δυνατότητες 
ηλεκτροδότησης, η δυνατότητα υδροδότησης, και τηλε¬ 
φωνικής σύνδεσης, η περιγραφή αποχετευτικού συστή¬ 
ματος, ο τρόπος διάθεσης και διαχείρισης απορριμμά¬ 
των, οι αποστάσεις από νοσηλευτικά ιδρύματα, οι επι- 
κρατούντες άνεμοι και κάθε άλλη σχετική πληροφορία η 
οποία θα διευκόλυνε το νομαρχιακό συμβούλιο στη λήψη 
της απόφασης. 

Στην τεχνική έκθεση επίσης περιγράφονται συνοπτικά 
τα στοιχεία, τα συμπεράσματα και οι προτάσεις της εγκε¬ 
κριμένης υδρογεωτεχνικής μελέτης, της εγκεκριμένης 
ΜΠΕ και της εγκεκριμένης μελέτης γεωλογικής καταλλη¬ 
λότητας, συναξιολογούνται και τεκμηριώνεται η προτει- 
νόμενη μείωση της απόστασης. 

Στην τεχνική έκθεση προτείνονται επίσης πιθανές εναλ¬ 
λακτικές λύσεις που ικανοποιούν καλύτερα τα κριτήρια 
και τις προύποθέσεις για την προστασία του περιβάλλο¬ 
ντος και της δημόσιας υγείας. 

β) Χάρτες 

Οι χάρτες που περιλαμβάνονται στην ειδική τεχνική με¬ 
λέτη είναι: 

- Χάρτης σε υπόβαθρο της Γεωγραφικής Υπηρεσίας 
Στρατού (ΓΥΣ) της ευρύτερης περιοχής σε κλίμακα 
1:50.000, όπου σημειώνεται η εξεταζόμενη έκταση. 

- Χάρτης σε υπόβαθρο της Γεωγραφικής Υπηρεσίας 
Στρατού (ΓΥΣ) της ευρύτερης περιοχής της έκτασης (μέ¬ 
χρι τουλάχιστον 1.000 μ. πέριξ αυτής) σε κλίμακα 1:5.000 
ή 1:2.000, και οδοιπορικό διάγραμμα. 

Στο χάρτη σημειώνονται τα φρέατα και πηγές ύδατος 
που υπάρχουν σε απόσταση μέχρι 1.000 μ. πέριξ της εξε¬ 
ταζόμενης έκτασης, ο,ι θέσεις των νοσηλευτικών ιδρυμά¬ 
των που ευρίσκονται σ’ αυτή, το όριο του υφιστάμενου 
σχεδίου πόλης και οι επιτρεπόμενες χρήσεις, οριοθετού- 
νται οι οικιστικές συγκεντρώσεις σε έκταση μέχρι 250 μ. 
από το κοιμητήριο, αποτυπώνεται και περιγράφεταιτο υ- 
δρευτικό σύστημα του δήμου ή της κοινότητας, από τα 
σημεία υδροληψίας έως την κεντρική μονάδα διανομής 
και σημειώνονται οι θέσεις και οι γωνίες λήψης των φωτο¬ 
γραφιών της επομένης παρ. (γ). 

γ) Φωτογραφίες 

Σειρά φωτογραφιών της εξεταζόμενης έκτασης καθώς 
και φωτογραφίες της ευρύτερης περιοχής, για πλήρη 


φωτογραφική τεκμηρίωση. Η παρουσίαση των φωτογρα¬ 
φιών γίνεται σε πίνακα μεγέθους Ό \Ν Α4, στις οποίες πρέ¬ 
πει να σημειώνεται η ημερομηνία λήψης. 

Β) Για την ανόρυξη φρέατος ποσίμου ύδατος από υφι¬ 
στάμενο κοιμητήριο απαιτείται η σύνταξη υδρογεωτεχνι¬ 
κής μελέτης το περιεχόμενο της οποίας αναφέρεται στο 

παράρτημα I. ^ 

Γ) Το νομαρχιακό συμβούλιο δύναται κατά την κρίση 
του να ζητήσει και κάθε άλλο στοιχείο το οποίο θα το βοη¬ 
θούσε στη λήψη της απόφασης. Ο αριθμός των χαρτών ε- 
ξαρτάται από τη δυνατότητα απεικόνισης των απαιτουμέ- 
νων στοιχείων στον ίδιο ή περισσότερους χάρτες. 

Δ) Τα παραπάνω δικαιολογητικά και οι επί μέρους μελέ¬ 
τες πρέπει να υποβάλλονται σε τρία (3) αντίτυπα, σφρα¬ 
γισμένα και υπογεγραμμένα από τους κατά νόμο αρμόδι¬ 
ους επιστήμονες. 

Ε) Το νομαρχιακό συμβούλιο μετά τη μελέτη των παρα¬ 
πάνω δικαιολογητικών και εφόσον τα κρίνει επαρκή εκδί¬ 
δει την απόφαση μείωσης της απόστασης. Το χρονικό 
διάστημα που μεσολαβεί από την έγκριση των επι μέρους 
μελετών και την έκδοση της παραπάνω απόφασης δεν 
πρέπει να υπερβαίνει τα δύο (2) χρόνια. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Σεπτεμβρίου 1998 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡ/ΕΙΑΣ ΥΦΥΠ. ΥΓΕΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΠΡΟΝΟΙΑΣ 

ΚΩΣΤΑΣ Λ ΑΛΙΩΤΗΣ ΜΑΝΩΛΗΣ ΣΚΟΥΛΑΚΗΣ 


ΠΑΡΑΡΤΗΜΑ! 

ΠΕΡΙΕΧΟΜΕΝΑ ΥΔΡΟΓΕΩΤΕΧΝΙΚΗΣ ΜΕΛΕΤΗΣ 

Η Υδρογεωτεχνική μελέτη αποτελείται από δύο μέρη. 
Το ένα μέρος αφορά τις Υδρογεωλογικές συνθήκες της 
ευρύτερης περιοχής του προς ίδρυση ή επέκταση κοιμη¬ 
τηρίου είτε της πολεοδομούμενης περιοχής και το δεύτε¬ 
ρο αφορά την Τεχνική Μελέτη του έργου. Συγκεκριμένα: 

1. Υδρογεωλογική Μελέτη 

Σκοπός της υδρογεωλογικής μελέτης είναι η εξακρίβω¬ 
ση του τυχόν επηρεασμούτου υπόγειου υδροφόρου ορί¬ 
ζοντα της ευρύτερης περιοχής από επιφανειακά και υπό¬ 
γεια νεράτα οποία έρχονται σε επαφή μετοχώροτου κοι¬ 
μητηρίου. 

Η υδρογεωλογική μελέτη έχει ως αντικείμενο τη μελέτη 
των γεωλογικών, τεκτονικών, υδρογεωλογικών και υδρο- 
λογικών συνθηκών της ευρύτερης περιοχής, σε σχέση με 
το σκοπό της μελέτης. 

Στα πλαίσια της μελέτης συντάσσονται έκθεση και χάρ¬ 
τες. 

Γιατην υλοποίηση των σκοπών και του αντικειμένου της 
μελέτης απαιτούνται κατ’ ελάχιστον: 

• Χάρτης κλίμακας 1:5.000 του υδρογραφικού δικτύου 
της ευρύτερης περιοχής της υδρολογικής λεκάνης, με α¬ 
ποτύπωση και των υφισταμένων ή δυνητικών θέσεων και 
περιοχών ρυπαντικής απειλής. 

• Γεωλογική χαρτογράφηση σε κλίμακα 1:2.000 της ευ¬ 
ρύτερης περιοχής της εξαταζόμενης έκτασης. Η χαρτο¬ 
γράφηση πρέπει να επεκτείνεται σε ζώνη πλάτους τουλά- 

χιστον 1000 μ. περιμετρικά της περιοχής της έκτασης. 

Σύνταξη υδρολιθολογικού - υδρογεωλογικού χάρτη σε 
κλίμακα 1:2.000. Η χαρτογράφηση πρέπει να επεκτείνεται 
σε ζώνη πλάτους κατ’ ελάχιστον ΙΟΟΟμ. περιμετρικά της 
περιοχής της έκτασης. 

Συγκεκριμένα: 

- θα περιγράφονται οι γεωλογικοί σχηματισμοί λιθολο- 
γικώς, στρωματογραφικώς καιτεκτονικώς, με τη πληρό¬ 
τητα και την ακρίβεια που επιτρέπουν οι κλίμακες. Ιδιαίτε¬ 
ρη απαίτηση επιφυλάσσεται στην ακρίβεια αποτύπωσης 
των ρηγμάτων με την υδραυλική τους αξιολόγηση, καθώς 
επίσης και στην συνοπτική αποτύπωση και υδραυλική α¬ 
ξιολόγηση του δικτύου κατάτμησης. Ολα τα παραπάνω 
περιγράφονται σε σχέση με την επιρροή τους στην επι¬ 
φανειακή και υπόγεια υδροφορία. Στον ίδιο χάρτη θα πα¬ 
ρουσιάζονται τα σημεία εμφάνισης ύδατος, η χρήση τους 
καθώς και στοιχεία για την παροχή τους. 

- θα αποτυπώνονται οι ισοπιεζομετρικές καμπύλες, ε¬ 
φόσον υπάρχουν δεδομένα. Η πεζομετρία, θα αφορά τις 
συνθήκες τουλάχιστον της χαμηλής στάθμης. 

- θα δίνονται, παραστατικά, τα υδραυλικά χαρακτηρι¬ 
στικά και τα μεγέθη των σχηματισμών, όπως θα έχουν 
προκύψει από το σκεπτικό και την εφαρμογή μεθόδων 
που κρίνονται επιστημονικώς αξιόπιστες, με βάση τα υ¬ 
πάρχοντα στοιχεία ή έρευνες στα πλαίσια της υδρογεω- 
τεχνικής μελέτης. Σ’ αυτά εννοούνται η περατότητα, το 
πάχος της ζώνης κορεσμού, η υδραυλική κλίση, το ενερ¬ 
γό πορώδες, ο συντελεστής αποθηκευτικότητας, η μορ¬ 
φολογία της στάθμης, την υγρή και ξηρή περίοδο. 

• Έκθεση στην οποία θα ερμηνεύονται και θα αξιολο¬ 
γούνται όλα τα ευρήματα από τις επί μέρους εργασίες και 
τη χαρτογράφηση και θα διατυπώνονται συμπεράσματα 
και προτάσεις. 

Στην έκθεση θα τεκμηριώνεται η καταλληλότητα της θέ¬ 
σης σύμφωνα με τις ισχύουσες διατάξεις. Μεταξύ των άλ¬ 
λων και κατ’ ελάχιστον, θα πρέπει να τεκμηριώνεται ότι η 
προτεινόμενη θέση δεν υπόκειται σε κατακλύσεις ή πλημ¬ 
μύρες και ότι αποστραγγίζεται καλώς από τα επιφανεια¬ 
κά νερά. Σε καμμιά περίπτωση δεν πρέπει να σχηματίζο¬ 
νται μέσα στα κοιμητήρια λίμνες με στάσιμα νερά. Επίσης 
θα πρέπει να αναφέρεται εάν η προτεινόμενη θέση μετά 
την τελική διαμόρφωση του εδάφους δεν θα έχει κλίσεις 
πάνω από 10%, ότι είναι απαλλαγμένη από κινητικά φαι¬ 
νόμενα (της ίδιας ή της γειτονικής της περιοχής) όπως κα¬ 
τολισθήσεις, ερπυσμούς, καταπτώσεις, αποκολλήσεις ε¬ 
δάφους, καθιζήσεις κ.λπ. και ότι δεν επηρρεάζεται από υ¬ 
ψηλό υδροφόρο ορίζοντα (υ.ο.), ικανό να προκαλέσει 
κορεσμό στα επιφανειακά στρώματα. Σε καμμιά περίπτω¬ 
ση ο υ.ο. δεν πρέπει να ανέβει σε στάθμη ψηλότερη των 
2,5μ. κάτω από την επιφάνεια του εδάφους. Στην έκθεση 
θα αναφέρεται κάθε πληροφορία σχετικά με το ρΗ του ε¬ 
δάφους και την κοκκομετρική του σύσταση. Το εδαφικό 
στρώμα που θα χρησιμοποιηθεί για τη ταφή πρέπει να ι¬ 
κανοποιείτο οριζόμενα στις ισχύουσες διατάξεις. Επίσης 
θα πρέπει να αναφέρονται στοιχεία για τη φυσική απο¬ 
στράγγιση των επιφανειακών νερών και να εκτιμάται κατά 
πόσον υπάρχει κίνδυνος για τη μόλυνση ή ρύπανση των ε¬ 
πιφανειακών και των υπόγειων νερών. 

Στην υδρογεωτεχνική μελέτη θα πρέπει να προβλέπε- 
ται, ο τρόπος παρακολούθησης της εξέλιξης των προ¬ 
βλημάτων ρύπανσης και μόλυνσης. 

2. Τεχνική Μελέτη 

Η τεχνική μελέτη λαμβάνει υπ’ όψη της τα στοιχεία, τα 


συμπεράσματα και τις προτάσεις της Υδρογεωλογικής 
Μελέτης και προτείνει εναλλακτικές λύσεις. 

Παρατήρηση 

Η σύνταξη και η υπογραφή της Υδρογεωλογικής Μελέ¬ 
της γίνεται από τους κατά νόμο αρμόδιους επιστήμονες. 
Η Τεχνική Μελέτη συντάσσεται και υπογράφεται από 
τους κατά νόμο αρμόδιους επιστήμονες, οι οποίοι έχουν 
και την ευθύνη της σύνταξης της Υδρογεωτεχνικής Μελέ¬ 
της που υποβάλλεται στις αρμόδιες Υπηρεσίες για έγκρι¬ 
ση. 

ΠΑΡΑΡΤΗΜΑ II 

ΠΕΡΙΕΧΟΜΕΝΑ ΜΕΛΕΤΗΣ ΓΕΩΛΟΓΙΚΗΣ ΚΑΤΑΛΛΗΛΟ¬ 
ΤΗΤΑΣ 

Σκοπός είναι η εκτίμηση της καταλληλότητας της έκτα¬ 
σης έναντι γεωλογικών κινδύνων. 

Στα πλαίσια της μελέτης συντάσσεται Έκθεση και Χάρ¬ 
τες. 

Για την υλοποίηση των σκοπών και του αντικειμένου της 
μελέτης απαιτούνται κατ’ ελάχιστον: 

• Χάρτης μορφολογικών κλίσεων της έκτασης σε κλίμα¬ 
κα 1:2.000. 

• Γεωλογική χαρτογράφηση σε κλίμακα 1:2.000 της ευ¬ 
ρύτερης περιοχής της εξεταζόμενης έκτασης. Η χαρτο¬ 
γράφηση πρέπει να επεκτείνεται σε ζώνη πλάτους τουλά¬ 
χιστον ΙΟΟΟμ. περιμετρικά της έκτασης του προς ίδρυση 
ή επέκταση κοιμητηρίου είτε της πολεοδομούμενης πε¬ 
ριοχής. 

•Τεχνικογεωλογική χαρτογράφηση σε κλίμακα 1:2.000 
της ευρύτερης περιοχής της εξεταζόμενης έκτασης. Η 
χαρτογράφηση πρέπει να επεκτείνεται σε ζώνη πλάτους 
τουλάχιστον 1.000 μ. περιμετρικά της έκτασης. 

Στα πλαίσια της τεχνικογεωλογικής χαρτογράφησης α- 
ποτυπώνονται οι γεωλογικοί σχηματισμοί ανάλογα με τις 
φυσικομηχανικές ιδιότητές τους και τα κάθε είδους στοι¬ 
χεία που συνδέονται με κινητικά φαινόμενα (ρήγματα, 
διαρρήξεις, ερπυσμοί, καταπτώσεις, αποκολλήσεις εδά¬ 
φους καθιζήσεις κ.λπ.) 

• Έκθεση στην οποία θα ερμηνεύονται και θα αξιολο¬ 
γούνται όλα τα ευρήματα έκτων εργασιών και χαρτογρα¬ 
φήσεων και θα διατυπώνονται συμπεράσματα και προτά¬ 
σεις. 

-Φ- 

Αριθ. 12620 (2) 

Τροποποίηση σχεδίου πόλεως Γαστούνης Ν. Ηλείας στο 
Ο.Τ. Α085 για τον χαρακτηρισμό Κοιν. Χώρου (Κ.Χ.). 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του από 17.7.1923 Π.Δ. «Περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα». 

2. Τις διατάξεις του Ν. 3200/55 «περί διοικητικής αποκε- 
ντρώσεως» όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β.Δ/τος 712/70 «περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων που εκδόθηκε κατόπιν του 532/70 Ν.Δ/τος ό- 
ως μετά τροποποιήθηκαν και συμπληρώθηκαν με τα Β. 
Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.. 

6. Τις διατάξεις του Ν. 1337/83 «περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 210Α/18.12.85 «περί 
ΓΟΚ». 

8. Τις διατάξεις του Ν. 1558/85 ΦΕΚ 137Α/26.7.85 «Κυ¬ 
βέρνηση και Κυβερνητικά Όργανα. 

9. Τις διατάξεις του Π. Δ/τος 183/86 ΦΕΚ70Α/5.6.86 και 
τις Εγ. 117/20.6.86 και 119/1.7.86 του ΥΠ.ΠΕ.ΧΩ.Δ.Ε. 
«Σχετικά με έγκριση τροποποιήσεων και καθορισμού ό¬ 
ρων και περιορισμών δόμησης από τους Νομάρχες». 

10. Το ΦΕΚ 898/Δ/9.12.91 που εγκρίθηκε η αναθεώρηση 
του σχεδίου πόλεως Γαστούνης. 

11 . Τις διατάξεις του Ν. 2218/94 όπως αυτές αντικατα- 
στάθηκαν, τροποποιήθηκαν και συμπληρώθηκαν με τις 
διατάξειςτου Ν. 2240/94 και του Ν. 2307/95. 

12. Την απόφαση 10/95 του νομαρχιακού Συμβουλίου 
Ηλείας με την οποία ψηφίστηκε ο Οργανισμός Λειτουρ¬ 
γίας της Ν Α. Ηλείας που δημοσιεύθηκε στο ΦΕΚ 
314/25.4.95 τ.Β. 

13. Την αριθ. 8/2.1.98 απόφασή μας «περί ορισμού βοη¬ 
θών Νομάρχη». 

14. Την αριθ. πρωτ. οικ. 1085/98 Απ. Νομ. Ηλείας σχετι¬ 
κά με εξουσιοδότηση υπογραφής αποφάσεων κ.λπ. «Με 
εντολή Νομάρχη». 

15. Την αριθ. 927/98 απόφαση Νομάρχη Ηλείας «Σχετι¬ 
κά με συγκρότηση Συμβουλίου Χ.Ο.Π.» Νομού Ηλείας. 

16. Την αρ. 258/98 απόφαση Δημοτικού Συμβουλίου Γα¬ 


στούνης για τον χαρακτηρισμό κοιν. χώρου στο Ο.Τ. Α 
085. 

17. Το τοπογραφικό διάγραμμα που συνοδεύει την α¬ 
πόφασή μας αυτή με κλίμακα 1:1000 που υπογράφεται α¬ 
πό τον Λαγκαδινό ΙωάννηΤεχν. υπαλλήλου του Δήμου Γ α¬ 
στούνης στο οποίο απεικονίζεται η τροποποίηση του σχε¬ 
δίου πόλης Γαστούνης στο Ο.Τ. Α085 δηλ. ο 
χαρακτηρισμός κοιν. χώρου. 

Την σύμφωνη γνώμη του Συμβουλίου ΧΟΠ που διατυ¬ 
πώθηκε στο αριθ. 7/98 πρακτικό του, αποφασίζουμε: 

Εγκρίνουμε την τροποποίηση του σχεδίου πόλεως Γ α¬ 
στούνης στο ΟΤ Α085για χαρακτηρισμό κοιν. χώρου (Κ.Χ.) 
με ρυμοτομική γραμμή την ΔΑΒΓ και οικοδομική γραμμή 
την ΔΓ όπως απεικονίζεται στο τοπογραφικό που συνο¬ 
δεύει την απόφασή μας αυτή και αποτελεί παράρτημά της 
και με όρους δόμησης τους ισχύοντας στην περιοχή. 

Η απόφασή μας αυτή που ισχύει από την δημοσίευσή 
της να δημοσιευθεί στην Εφημερίδα της Κυβερνήσεως 
και το σχέδιο που την συνοδεύει θα αναρτηθεί στο κτίριο 
της Πολεοδομίας επί 15 ημέρες μετά την δημοσίευση. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Δήμου Γ αστούνης. 

Κατά της αποφάσεως αυ τής επιτρέπεται προσφυγή 
σύμφωνα με την Ε 42/93 του ΥΠ.ΠΕ.ΧΩ.Δ.Ε. 

Πύργος, 1 Οκτωβρίου 1998 

Ο Νομάρχης 
ΑΘΑΝΑΣΙΟΣ ΡΑΛΛΗΣ 

Αριθ. Οικ. 12629 (3) 

Παραχώρηση δρόμου πλάτους 8 μέτρων και αναγνώριση 
αυτού ως κοινοτικού εντόςτης κοινότητας Πασταιΐκων 
Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κομών του Κράτους» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/68 «περί Διοικητικής Απο- 
κεντρώσεως» όπως τροποποιήθηκαν και συμπλρώθηκαν. 

3. Τις διατάξεις του Α.Ν. 318/68 όπως τροποποιήθηκαν 
και συμπληρώθηκαν με τον Ν.Δ. 1018/71. 

4. Τις διατάξεις του Β.Δ. 712/70 «περί καθορισμού των 
διατηρούμενων αρμοδιοτήτων του Υπουργού Δημόσιων 
Έργων», που εκδόθηκε κατόπιντου Ν.Δ. 532/70, όπως με¬ 
τά τροποποιήθηκαν και συμπληρώθηκαν με τα Β.Δ. 
677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «περί επεκτάσεως πολε- 
οδομικών σχεδίων». 

7. Τις διατάξεις του Ν. 1577/85 ΦΕΚ 210/Α/18.12.85 «πε¬ 
ρί Γ.Ο.Κ.», όπως προστέθηκε με το Ν. 2081/92 (154/Α). 

8. Τις διατάξεις του άρθρου 29Ατου Ν. 1558/85 Κυβέρ¬ 
νηση και Κυβερνητικά όργανα (137Α) όπως προστέθηκε 
με το Ν. 2,081/92 (154Α). 

9. Τις διατάξεις του Π.Δ. 183/86ΦΕΚ70/Α/10.6.86καιτις 
Εγκ. 117/86 και 119/86 του Υ.ΠΕ.ΧΩ.Δ.Ε. « σχετικά με έ¬ 
γκριση τροποποιήσεων και καθορισμού όρων δόμησης α¬ 
πό τους Νομάρχες». 

10. Την αριθ. 702/89 απόφαση Νομάρχη περί οριοθετή- 
σεως οικισμού Λαστάίκων καιτης αρ. το από 24.4.85 Π.Δ. 
ΦΕΚ 181 /Δ/3.5.85 «Δόμηση σε οριοθετημένους οικι¬ 
σμούς». . . 

11. Τις·διατάξεις του Ν. 2218/94 όπως αυτές ανπκατα- 
στάθηκαν, τροποποιήθηκαν και συμπληρώθηκαν με τις 
διατάξεις του Ν. 2240/94 και του Ν. 2307/95. 

12. Την απόφαση 10/95 του Νομαρχιακού Συμβουλίου 
Ηλείας με την οποία ψηφίστηκε ο Οργανισμός Λειτουρ¬ 
γίας της Ν.Α. Ηλείας που δημοσιεύθηκε στο ΦΕΚ 
314/25.4.95 Τ.Β. 


13. Την αριθμ. 8/2.1.98 Απόφασή μας περί ορισμού βοη¬ 
θών Νομάρχη. 

14. Την αριθμ. πρωτ. οικ. 1085/6.2.98 Απόφαση Νομ. Η¬ 
λείας «Σχετικά με εξουσιοδότηση υπογραφής Αποφάσε¬ 
ων κ.λ.π. «ΜΕ ΕΝΤΟΛΗ ΝΟΜΑΡΧΗ». 

15. Την αριθμ. 28/1997 Απόφαση του Κοινοτικού Συμ¬ 
βουλίου Λαστεΐκων με την οποία προτείνεται η αποδοχή, 
οικοπεδικής λωρίδας για δημιουργία Κοινοτικού δρόμου 
πλάτους 8 μέτρων εντός των ορίων της Κοινότητας αφού 
ακολουθήθηκαν οι νόμιμες διαδικασίες. 

16. Το τοπογραφικό διάγραμμα που συνοδεύει την Α¬ 
πόφασή μας αυτή σε κλίμακα 1:500 και υπογράφεται από 
τον Κων/νο Νικολούτσο Πολιτικό Μηχανικό με ημερομη¬ 
νία Νοέμβριος 1997 στο οποίο απεικονίζεται η εν λόγω πα¬ 
ραχώρηση για τη δημιουργία κοινοτικού δρόμου πλάτους 
8 μέτρων υπό τα στοιχεία (ΕΖΗΘΕ). 

17. Την αριθ .πρωτ. 1586 εισήγηση της Υπηρεσίας. 

18. Την αριθ. πρωτ. 6927/98 Απόφαση Νομάρχη Ηλείας 
«Σχετικά με συγκρότηση Συμβουλίου X.Ο.Π.» (Ν. Ηλείας). 

19. Την σύμφωνη γνώμη του Συμβουλίου Χ.Ο.Π. που 
διατυπώθηκε σε πρακτικό του, αποφασίζουμε: 

Εγκρίνουμε την παραχώρηση οικοπεδικής έκτασης ε¬ 
ντός των ορίων της κοινότητος Λασταίίκων για δημιουρ¬ 
γία κοινοτικής οδού πλάτους (8) οχτώ μέτρων υπό τα στοι¬ 
χεία (ΕΖΗΘΕ) όπως ακριβώς απεικονίζεται στο τοπογρα- 
φικό Διάγραμμα που υπογράφεται από τον Κων/νο 
Νικολούτσο Πολιτικό Μηχανικό σε κλ. 1:500 και ημερομη¬ 
νία Νοέμβριος του 1997. 

Τοπογραφικό που συνοδεύειτην Απόφασή μας αυτή και 
αποτελεί παράρτημά της, και με όρους δόμησης τους ι- 
σχύοντας στην περιοχή. Η Απόφασή μας αυτή που ισχύει 
από την δημοσίευσή της, να δημοσιευθεί στην Εφημερί¬ 
δα της Κυβερνήσεως και το σχέδιο που την συνοδεύει θα 
αναρτηθεί στο κτίριο της πολεοδομίας επί 15 ημέρες με¬ 
τά την δημοσίευση. 

Από τις διατάξεις της παρούσης Απόφασης δεν προκα- 
λείται δαπάνη σε βάρος της Κοινότητας Λασταίίκων. 

Κατά της Αποφάσεώς αυτής επιτρέπεται προσφυγή 
σύμφωνα με τη Ε 42/93 του Υ.ΠΕ.ΧΩ.Δ.Ε. 

Πύργος, 1 Οκτωβρίου 1998 

Ο Νομάρχης 
ΑΘΑΝΑΣΙΟΣ ΡΑΛΛΗΣ 

ΑΝΑΚΟΙΝΩΣΕΙΣ 

Αριθ. 22431 (4) 

Παρακατάθεση αποζημίωσης για ρυμοτομούμενη ιδιο¬ 
κτησία της Ελευθερίας συζ. Γ. Κράϊα. 

Ο ΔΗΜΑΡΧΟΣ ΣΕΡΡΩΝ 

Ο Δήμος Σερρών με το αρ. 32779/25.9.1998 γραμμάτιο 
συστάσεως παρακαταθήκης, κατέθεσε ως αποζημίωση, 
το ποσό των 9.152.700 δρχ. υπέρ της εικαζομένης δικαι¬ 
ούχου Ελευθερίας συζ. Γ. Κράία, λόγω ρυμοτομίας ιδιο¬ 
κτησίας της προς εφαρμογή του σχεδίου πόλης Σερρών, 
και προς διάνοιξη πλατείας μεταξύ των Ο.Π. 205, 204, 
213, 214α και 212, βάσει της αρ. 15/78 πράξης τακτοποί¬ 
ησης του Τ.Π.Π.Ε. Ν. Σερρών, η οποία κυρώθηκε με την 
αρ. 11200/79 και συμπληρώθηκε με την αρ. 8417/83, της 


από 28.3.1997 Εκθέσεωςτης Εκτιμητικής Επιτροπής του 
Δήμου (παρ. 6 άρθρ. 231 Π.Δ. 323/89 όπως οι ως άνω δια¬ 
τάξεις αντικαταστάθηκαν με την παρ. 9του άρθρ. 3του Ν. 
2307/95) και βάσει της αρ. 270/98 απόφασης του Δ.Σ. η ο¬ 
ποία εγκρίθηκε με την 6779/98 της Δ/νσης Τοπ. Αυτ/σης 
Σερρών. 

Ο Δήμος Σερρών οφείλει να αποζημιώσει την δικαιούχο: 

1. για οικοπεδική έκταση 80,75 τ.μ. (67,27 + 13,48) 
βάσει του Α.Ν. 625/68 λόγου αναλογισμού πλατείας 

80,75 Μ2 X 66.000 δρχ./Μ2 = 5.329.500. 

2. για ρυμοτομούμενο κτίσμα όγκου 382,32 κ.μ. που 
βρίσκεται στην γωνία των οδών Δ. Θράκης και Μουδα- 
νιών 382,32 κ.μ. X 10.000 δρχ./κ.μ. = 3.823.200. 

Ο Δήμαρχος 
ΙΩΑΝΝΗΣ ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



